Diari Oficial de la Generalitat Valenciana


Sumari del DOGV 9817, del 27-03-2024 (2024/2428)

Extracte de la Resolució d'11 de març de 2024, del director general de l'Institut Valencià de Finances, per la qual es convoca l'instrument financer Préstec Subordinat del Programa Comunitat Valenciana FEDER 2021-2027.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9817

Data del DOGV
:   27-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2428


Data del document
:   15-03-2024

Organisme emissor
:   Institut Valencià de Finances

Tipus de document
:   Extracte

Anàlisi jurídica

 Descriptors 

:   * Institut Valencià de Finances

Extracte de la Resolució d'11 de març de 2024, del director general de l'Institut Valencià de Finances, per la qual es convoca l'instrument financer Préstec Subordinat del Programa Comunitat Valenciana FEDER 2021-2027. [2024/2428]  
BDNS (identif.): 749523.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
https://www.infosubvenciones.es/bdnstrans/ge/ca/convocatorias/749523  
  
Primer. Beneficiaris  
Els beneficiaris del finançament subordinat seran empreses privades que operen en qualsevol sector d'activitat, amb excepció dels establits en l'apartat quart de la convocatòria, i que desenvolupen projectes empresarials de caràcter innovador o actuacions destinades a l'expansió i/o consolidació de l'empresa.  
Les entitats beneficiàries hauran de reunir els requisits previstos en l'apartat quint de la convocatòria.  
  
Segon. Objecte  
Constituïx l'objecte de la present convocatòria l'atorgament de préstecs subordinats per al finançament de petites i mitjanes empreses amb establiment o sucursal de producció o de desenvolupament d'activitat que es trobe radicat a la Comunitat Valenciana.  
Esta actuació és susceptible de ser cofinançada per la Unió Europea a través del Programa Comunitat Valenciana Fons de Desenvolupament Regional (FEDER) 2021-2027.  
  
Tercer. Normes reguladores  
Acord d'11 de març de 2024, del Consell Executiu del Fons Cartera del Programa Comunitat Valenciana FEDER 2021-2027, pel qual s'aprova la convocatòria que inclou les normes reguladores de l'instrument financer préstecs subordinats del Programa Comunitat Valenciana FEDER 2021-2027.  
  
Quart. Quantia  
La quantia màxima prevista per a la concessió de préstecs subordinats del Programa Comunitat Valenciana FEDER 2021-2027 ascendix a 58.943.273 d'euros. L'import de cada operació està comprés entre 300.000 i 1.000.000 d'euros. La bonificació d'interessos associada a esta línia de finançament per a les empreses que superen els 5 anys d'antiguitat està subjecta a exempció per minimis, i en el cas de les microempreses i petites empreses amb menys de 5 anys d'antiguitat estan subjectes a exempció per categories.  
  
Quint. Termini de presentació de sol·licituds  
El termini de presentació de sol·licituds s'iniciarà l'endemà de la publicació de la convocatòria en el Diari Oficial de la Generalitat Valenciana (DOGV) i en la pàgina web de l'IVF.  
  
Sext. Altres dades  
1. Documentació: la prevista en l'apartat nové de la convocatòria.  
  
2. Característiques del finançament: les previstes en l'apartat tercer de la convocatòria.  
3. La sol·licitud de finançament es farà mitjançant el formulari d'ompliment electrònic previst en la convocatòria com a annex II. És obligatòria la presentació en línia a través dels mitjans disponibles en la pàgina web de l'IVF (https://prestamos.ivf.es), amb firma i registre electrònics.  
4. Els beneficiaris hauran de reunir els requisits establits en l'apartat quint de la convocatòria.  
  
València, 15 de març de 2024.- El director general de l'Institut Valencià de Finances: Enrique Montes Estellés.